
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL KRETINGOS RAJONO SAVIVALDYBĖS TARYBOS 2026 M. SAUSIO 29 D. SPRENDIMO NR. T2-2 „DĖL KRETINGOS RAJONO SAVIVALDYBĖS 2026−2028 METŲ BIUDŽETO PATVIRTINIMO“ PAKEITIMO“

2026-10-16
Kretinga

1. Parengto sprendimo projekto tikslas ir uždaviniai.
Pakeisti Kretingos rajono savivaldybės 2026 m. biudžeto pajamas ir asignavimus, atsižvelgiant į priimtus teisės aktus, viršplanines pajamas bei susidariusius asignavimų valdytojų poreikius.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės tarybos 2026 m. sausio 29 d. sprendimas Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“. 
3. Kokių rezultatų laukiama.
Patvirtinus šį sprendimo projektą, bus patikslintas Kretingos rajono savivaldybės 2026 m. biudžetas, patenkinti asignavimų valdytojų poreikiai.
Atsižvelgiant į pakeistus teisės aktus, gautas viršplanines pajamas, savivaldybės biudžeto pajamos ir išlaidos iš viso didėja 1 344 237 Eur. Patvirtinus šį sprendimo projektą, Kretingos rajono savivaldybės biudžeto asignavimai sudarys 107 601 070 Eur (iki šio sprendimo projekto patvirtintas 2026 m. biudžetas buvo 106 256 833 Eur).
4. Lėšų poreikis ir šaltiniai.
Atsižvelgiant į priimtus teisės aktus, valstybės biudžeto lėšos (VB) iš viso mažėja 68 118 Eur, iš jų:
-  25 500 Eur mažėja finansavimas Savivaldybės administracijai Socialinės paramos programoje (Nr. 09) laikino atokvėpio paslaugai teikti ir administruoti;
- 51 000 Eur mažėja finansavimas Savivaldybės administracijai Socialinės paramos programoje (Nr. 09) asmeninei pagalbai teikti ir administruoti;
- 1 510 Eur asignavimai didėja Savivaldybės administracijai Socialinės paramos programoje (Nr. 09) kompleksinėms paslaugoms šeimai organizuoti;
- 6 872 Eur asignavimai didėja Savivaldybės administracijai Socialinės paramos programoje (Nr. 09) vaikų dienos socialinei priežiūrai organizuoti ir teikti.
260 700 Eur didėja speciali tikslinė dotacija valstybinėms (perduotoms savivaldybėms) funkcijoms atlikti (D), iš jų:
- 200 000 Eur Savivaldybės administracijai Socialinės paramos programoje (Nr. 09) valstybės vardu pasiskolintomis lėšomis socialinės globos teikimui asmenims su sunkia negalia užtikrinti;
- 5 100 Eur Savivaldybės administracijai Bendrojoje programoje (Nr. 01) jaunimo politikos įgyvendinimo funkcijai atlikti;
- 55 600 Eur Savivaldybės administracijai Socialinės paramos programoje (Nr. 09) socialinės globos teikimui asmenims su sunkia negalia užtikinti.
116 265 Eur didėja speciali tikslinė dotacija ugdymo reikmėms finansuoti (K) švietimo įstaigoms pagal 3 priedą (perskirstymas vykdomas dėl specialios tikslinės dotacijos ugdymui perskirstymo atsižvelgiant į 2026 m. rugsėjo 1 d. duomenis).
60 390 Eur didėja biudžetinių įstaigų veiklos pajamos viršplaninėmis įstaigų veiklos pajamomis (S) pagal 2 priedą, iš jų:
- 21 500 Eur Kretingos Simono Daukanto progimnazijos (dėl perėjimo prie savarankiško mokinių ir darbuotojų maitinimo);
- 21 000 Eur Kretingos rajono Salantų gimnazijos (dėl perėjimo prie savarankiško mokinių ir darbuotojų maitinimo);
 - 17 890 Eur Kretingos Marijos Tiškevičiūtės mokyklos (dėl darbo vasaros laikotarpiu).
140 000 Eur didėja vietinės rinkliavos pajamos už komunalinių atliekų tvarkymą numatomomis surinkti viršplaninėmis pajamomis ir skiriamos Savivaldybės administracijai Vietinio ūkio ir turto valdymo programoje (Nr. 05) atliekų tvarkymo sistemos organizavimui.
Atsižvelgiant į gautas lėšas, 835 000 Eur didėja Europos Sąjungos finansinės paramos lėšos (E) Savivaldybės administracijos Strateginio planavimo ir investicijų programoje (Nr. 04) 1.2.4.18 priemonės „Plėtoti ir modernizuoti ikimokyklinio ir bendrojo ugdymo infrastruktūrą Kretingos rajone“ projekto „Mokslo paskirties pastato, Darželio g. 1, Padvarių k., Kretingos sen., Kretingos r. sav., atnaujinimo (modernizavimo), rekonstravimo statybos darbų atlikimas“ vykdymui.
5. Kiti sprendimui priimti reikalingi pagrindimai, skaičiavimai ar paaiškinimai. 
Atsižvelgiant į Strateginio planavimo grupės posėdžio protokolą ir asignavimų valdytojų poreikius, šiuo sprendimo projektu perskirstomos biudžeto lėšos.  
158 000 Eur mažinami asignavimai Vietinio ūkio ir turto valdymo programoje (Nr. 05) priemonei 3.1.5.41 „Vietinės reikšmės kelių rekonstravimo ir remonto projektų finansavimas“, kurie skiriami seniūnijų šaligatvių remonto ir tvarkymo darbams atlikti: 50 000 Eur – Kretingos seniūnijai, 54 000 Eur – Vydmantų seniūnijai, 54 000 Eur – Salantų miesto seniūnijai.
Savivaldybės administracijos Strateginio planavimo ir investicijų programoje (Nr. 04) 10 000 Eur mažinami asignavimai priemonei 1.1.4.9 „Sporto aikštynų atnaujinimas“, iš jų 5 500 Eur skiriama Kretingos rajono savivaldybės priešgaisrinei tarnybai plaukiojančiam vandens siurbliui ir gelbėjimo rogėms įsigyti; 4 500 Eur – Kretingos rajono savivaldybės visuomenės sveikatos biurui trūkstamoms darbo užmokesčio ir socialinio draudimo lėšoms už spalio ir gruodžio mėnesius išmokėti.
Savivaldybės administracijos Švietimo programoje (Nr. 08) netekus paskirties 22 572 Eur mažinami asignavimai priemonei 4.2.4.15 „Švietimo įstaigų nemokamo maitinimo patiekalų gamybos išlaidos“. Šios lėšos skiriamos Kretingos Marijos Tiškevičiūtės mokyklai trūkstamoms lėšoms už darbą vasaros laikotarpiu apmokėti. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ar autorių grupės.
Ekonomikos ir biudžeto skyriaus vyr. specialistė Edita Samalienė.

